Til eru menn sem virðast einfaldlega hafa fleiri klukkutíma í sólarhringnum heldur en annað fólk og afköst þeirra virðast vera takmarkalaus . Dæmi um slíka menn eru Páll Lýðsson í Litlu-Sandvík í Sandvíkurhreppi og Stefán Jasonarson í Vorsabæ í Gaulverjabæjarhreppi . Auk þess að vera bændur á blönduðu búi lungann úr sinni starfsæfi þá unnu þeir báðir mjög óeigingjarnt starf í þágu félagsmála auk annara starfa . Þess ber þó að geta að báðir voru þeir einstaklega vel giftir og áttu fjölskyldu sem gat séðum búið í fjarveru vegna félagsmálavafsturs . Skjalasöfn þeirra beggja eru varðveitt á Héraðsskjalasafni Árnesinga . Páll Lýðsson fæddist í Litlu-Sandvík 7. október 1936 . Páll var stundakennari í sögu og íslensku við Gagnfræðaskólann á Selfossi 1960 - 1966 og 1970 - 1973 , stundakennari við Iðnskólann á Selfossi 1964 - 1972 . Einnig kenndi hann á námskeiðum við Fræðslunet Suðurlands , m.a. um Kambsránið og nokkur fleiri er tengdust sögu héraðsins . Dómari og höfundur spurninga í Gettu betur á RÚV 1988 og 1989 . Páll Lýðsson var oddviti Sandvíkurhrepps 1970 - 1998 , sýslunefndarmaður fyrir Sandvíkurhrepp 1974 - 1988 og sat í Héraðsnefnd Árnesinga 1988 - 1998 . Hreppstjóri Sandvíkurhrepps 1982 - 1998 . Páll var deildarstjóri í Sandvíkurdeild Kaupfélags Árnesinga frá 1977 og félagskjörinn endurskoðandi Kaupfélags Árnesinga 1967 - 1983 . Hann sat í fulltrúaráði Mjólkurbús Flóamanna 1972 - 1982 , í stjórn Mjólkurbús Flóamanna 1981 - 2002 og í fulltrúaráði Mjólkursamsölunnar 1977 - 2002 . Deildarstjóri í Sandvíkurdeild Sláturfélags Suðurlands 1978 - 1986 , kjörinn í stjórn Sláturfélags Suðurlands 1983 og var stjórnarformaður 1987 til 2005 . Stjórnarformaður Byggða - og listasafns Árnesinga 1968 - 1983 , í stjórn Héraðsbókasafns Árnessýslu 1967 - 1979 , í skólanefnd Héraðsskólans að Laugarvatni 1959 - 1983 og stjórnarformaður Héraðsskjalasafns Árnesinga 2002 - 2006 . Hann var einnig stjórnarformaður Bæjar - og héraðsbókasafnsins á Selfossi 2002 - 2006 . Páll sat í Húsafriðunarnefnd ríkisins 1974 - 1981 og í stjórn Landnáms ríkisins 1974 - 1983 . Hann var formaður Kjördæmissambands Framsóknarflokksins í Suðurlandskjördæmi 1974 - 1976 , í útgáfustjórn Héraðsfréttablaðsins Þjóðólfs um langt skeið og í miðstjórn Framsóknarflokksins 1967 - 1978 . Hann var formaður Afréttarmálafélags Flóa og Skeiða frá 1982 , í stjórn Veiðiréttarfélags Árnesinga um langt skeið og félagskjörinn endurskoðandi Ræktunarsambands Flóa og Skeiða frá 1977 . Hann sat í fyrstu skólanefnd Fjölbrautaskóla Suðurlands 1983 - 1987 , í skólastjórn Menntaskólans að Laugarvatni frá 1990 til 2000 og í skólanefnd Tónlistarskóla Árnesinga 1978 - 2002 . Einnig í framkvæmdastjórn Brunavarna Árnessýslu frá stofnun þeirra 1975 til 1998 og í stjórn Rjómabúsins á Baugsstöðum frá 1971 til dánardags . Árið 1999 fékk Páll NBC-prisen sem eru verðlaun Norrænu bændasamtakanna sem veitt eru bændum og dreifbýlisfólki á Norðurlöndum fyrir ritstörf og fleira . Heiðraður af Ungmennafélagi Selfoss fyrir fræðastörf 1976 og 1986 , heiðursfélagi Sögufélags Árnesinga 2006 , heiðursfélagi Búnaðarsambands Suðurlands 2008 og heiðraður af Landsambandi kúabænda 2008 . Páll var afkastamikill rithöfundur meðfram búskap og ritað fjölda greina í tímarit og blöð . Fjallaði sérstaklega um sögu Árnesinga frá um 1700 , einkum búskaparsögu 1700 - 1900 og félagsmálasögu sunnlenskra bænda frá aldamótunum 1900 til nútímans . Stefán Jasonarson í Vorsabæ . Stefán Jasonarson fæddist í Vorsabæ í Gaulverjabæjarhreppi 19. september 1914 . Hann tók mikinn þátt í félagsmálum sveitar sinnar og héraðs . Hann var formaður Ungmennafélagsins Samhygðar frá 1936 - 1964 , að einu ári undanskildu . Formaður kirkjukórs Gaulverjabæjarkirkju var hann frá 1955 - 1985 og formaður áfengisvarnanefndar frá 1956 - 1984 . Stefán var hreppsstjóri í Gaulverjabæjarhreppi frá 1963 - 1984 . Hann sat í fulltrúaráði Mjólkurbús Flóamanna frá 1950 - 1989 og Mjólkursamsölunnar frá 1968 - 1989 . Í stjórn Búnaðarsambands Suðurlands frá 1959 - 1987 , þar af formaður frá 1969 . Í Laugardælanefnd Búnaðarsambandsins frá 1969 og síðar í stjórn tilraunastarfsins á Stóra-Ármóti til 1988 . Í stjórn Skógræktarfélags Árnesinga var Stefán frá 1966 - 1986 . Stefán var formaður landsmóts ungmennafélaganna á Laugarvatni 1965 og í framkvæmdanefnd landbúnaðarsýningarinnar á Selfossi 1978 . Hann sat í stjórn klúbbanna “ Öruggur akstur ” og vann mikið að umferðarmálum á þeirra vegum vítt og breitt um landið . Stefán var í framkvæmdanefnd heimildarkvikmyndarinnar “ Í dagsins önn ” frá 1950 - 1987 . Hann var formaður stjórnar Varðveislufélags Rjómabús Baugsstaða en þar var opnað minjasafn 21. júní 1975 . Hann var fréttaritari Ríkisútvarpsins frá 1958 og Sjónvarpsins frá stofnun þess , svo lengi sem aldur leyfði . Hann skrifaði auk þess fjölda greina í blöð og tímarit og flutti erindi í útvarp . Einnig skrifaði hann ævisögu sína “ Alltaf glaðbeittur ” sem út kom árið 1991 . Hann var sæmdur riddarakrossi hinnar íslensku fálkaorðu árið 1984 fyrir störf að félagsmálum .